《永嘉孔正夫生时父母年五十及登第则九十余矣正夫养志不仕明年父母皆死追念不忘为作此诗》
明代·郑真

朱颜白发寿期颐，喜看贤郎射策归。天上恩除承紫诏，堂前欢笑舞斑衣。

椿萱惨惨星霜变，莪蓼哀哀涕泗挥。幸际圣朝新孝理，征书行复下丹扉。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。